Ni metoder for problemløsing

1. Se etter et mønster
   1. Let etter sammenhenger og mønstre i oppgaven. Er det noe som henger sammen? Er noe avhengig av noe annet? Er et likt? Er det ulikt? Hva er systemet her?
2. Lag en systematisk tabell
   1. Sett informasjonen du får i oppgaven opp i en oversiktlig tabell, som viser hvilke tall og sammenhenger du, hvilke du ikke har og hvilke du eventuelt må regne ut.
3. Lag en visualisering
   1. Prøv å tegne det oppgaven gir informasjon om. Kan du si noen om antall/form/hva som skjer?
4. Gjett og sjekk
   1. Tenk logisk på det oppgaven spør om og gjett hva svaret kan være. Prøv deretter å regne ut om dette stemmer ut fra de andre opplysningene i oppgaven. Vis gjerne flere av gjettingene du har prøvd deg på.
5. Løs en del av problemet
   1. Se om du klarer å regne ut deler av det oppgaven spør om.
6. Arbeid baklengs
   1. Hvis du sitter med en anelse om hva svaret kan være, kan du forsøke å regne ut baklengs. Da vil du finne ut om det stemmer.
7. Tenk på et tilsvarende problem
   1. Har du gjort noe som ligner på dette tidligere? Hva gjorde/tenkte du da?
8. Forenkle problemet
   1. Tenk hvordan du kan løse problemet hvis det var enklere tall/færre regneoperasjoner etc. og gjør det samme med opplysningene du har fått i oppgaven.
9. Endre angrepsmåte
   1. Hvis du ikke finner svaret på den måten du først tenkte, kan du prøve ¨løse den på en annen måte?

*Eksempeloppgave:*

2 flasker brus og 3 hveteboller koster kr 72,-. Hva koster brusen og hva koster hvetebollen?

Hvor mange av metodene kan du benytte på denne oppgaven?